
	Teisės akto projekto pakeitimai

	Parlamento pakeitimai, išdėstomi dviejuose stulpeliuose

Išbrauktos teksto dalys žymimos pusjuodžiu kursyvu kairiajame stulpelyje. Pakeitimai žymimi pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis.

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu „▌“ arba perbraukiamos. Pakeistos teksto dalys nurodomos naują tekstą pažymint pusjuodžiu kursyvu, o ankstesnį nereikalingą tekstą išbraukiant arba perbraukiant. 
Nežymimi tik grynai techninio pobūdžio pakeitimai, kuriuos daro tarnybos, siekdamos parengti galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, kuriuo dėl taikymo laikotarpio pratęsimo iš dalies keičiamas Reglamentas (ES) 2021/1232
(COM(2025)0797 – C10‑0370/2025 – 2025/0429(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0797),
–	atsižvelgdamas į Sutarties dėl Europos Sąjungos veikimo 294 straipsnio 2 dalį, 16 straipsnio 2 dalį ir 114 straipsnio 1 dalį, pagal kurias Komisija pateikė pasiūlymą Parlamentui (C10‑0370/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Darbo tvarkos taisyklių 60 straipsnį,
–	atsižvelgdamas į Piliečių laisvių, teisingumo ir vidaus reikalų komiteto pranešimą (A10‑0000/2026),
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>2 konstatuojamoji dalis</Article>
	

	Komisijos siūlomas tekstas
	Pakeitimas

	(2)	2022 m. gegužės 11 d. Komisijos priimtu pasiūlymu dėl Europos Parlamento ir Tarybos reglamento, kuriuo nustatomos seksualinės prievartos prieš vaikus prevencijos ir kovos su ja taisyklės,3 siekiama nustatyti ilgalaikę teisinę sistemą. Tačiau tarpinstitucinėse derybose dėl to pasiūlymo dar nepadaryta pakankama pažanga, kad būtų akivaizdu, jog jos bus užbaigtos laiku, kad ilgalaikė teisinė sistema, įskaitant visus Reglamento (ES) 2021/1232 pakeitimus, kurie gali būti į ją įtraukti, būtų priimta ir pradėta taikyti iki 2026 m. balandžio 4 d.;
	(2)	2022 m. gegužės 11 d. Komisijos priimtu pasiūlymu dėl Europos Parlamento ir Tarybos reglamento, kuriuo nustatomos seksualinės prievartos prieš vaikus prevencijos ir kovos su ja taisyklės, (toliau – 2022 m. pasiūlymas) siekiama nustatyti ilgalaikę teisinę sistemą. Tačiau tarpinstitucinėse derybose dėl to pasiūlymo dar nepadaryta pakankama pažanga, kad būtų akivaizdu, jog jos bus užbaigtos laiku, kad ilgalaikė teisinė sistema, įskaitant visus Reglamento (ES) 2021/1232 pakeitimus, kurie gali būti į ją įtraukti, būtų priimta ir pradėta taikyti iki 2026 m. balandžio 4 d. Europos Parlamentas priėmė savo poziciją ir įgaliojimus pradėti tarpinstitucines derybas 2023 m. lapkričio 22 d., o Tarybai iki 2025 m. lapkričio 26 d. nepavyko susitarti dėl savo pozicijos. Todėl reikalingas papildomas pratęsimas, nors Reglamentas (ES) 2021/1232 buvo parengtas kaip laikina ir išskirtinė priemonė, kuri turėjo suteikti pakankamai laiko 2022 m. pasiūlymui priimti;

	__________________
	__________________

	3 Pasiūlymas dėl Europos Parlamento ir Tarybos reglamento, kuriuo nustatomos seksualinės prievartos prieš vaikus prevencijos ir kovos su ja taisyklės, (COM(2022) 209 final).
	3 Pasiūlymas dėl Europos Parlamento ir Tarybos reglamento, kuriuo nustatomos seksualinės prievartos prieš vaikus prevencijos ir kovos su ja taisyklės, (COM(2022) 209 final).


Or. <Original>{EN}en</Original>
</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>4 konstatuojamoji dalis</Article>
	

	Komisijos siūlomas tekstas
	Pakeitimas

	(4)	atsižvelgiant į šias aplinkybes, Reglamentas (ES) 2021/1232 turėtų būti iš dalies pakeistas, kad jo taikymo laikotarpis būtų pratęstas tik tokiam ribotam laikotarpiui, kuris būtinas ilgalaikei teisinei sistemai priimti ir būti pradėtai taikyti;
	(4)	atsižvelgiant į šias aplinkybes, Reglamentas (ES) 2021/1232 turėtų būti iš dalies pakeistas, kad jo taikymo laikotarpis būtų pratęstas tik tokiam ribotam laikotarpiui, kuris būtinas ilgalaikei teisinei sistemai priimti ir būti pradėtai taikyti. Todėl abi teisėkūros institucijos įsipareigoja kuo greičiau pasiekti susitarimą dėl ilgalaikės teisinės sistemos, be kita ko, kad ateityje nereikėtų tolesnių Reglamento (ES) 2021/1232 taikymo laikotarpių pratęsimų. Be to, atsižvelgiant į tai, kad Reglamentą (ES) 2021/1232 ketinta taikyti ribotą laikotarpį, būtina patikslinti kai kurias jo nuostatas ir pritaikyti jas prie 2023 m. gruodžio 19 d.1a ir 2025 m. lapkričio 27 d.1b Komisijos įgyvendinimo ataskaitų (toliau – 2023 ir 2025 m. įgyvendinimo ataskaitos) rezultatų;

	
	___________

	
	1a COM(2023)0797.

	
	1b COM(2025)0740.


Or. <Original>{EN}en</Original>
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>5 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(5a)	vien tai, kad tam tikri su numeriu nesiejamo asmenų tarpusavio ryšio paslaugų teikėjai savanoriškai taiko nustatymo technologijas, neatleidžia teisėkūros institucijų nuo atsakomybės sukurti išsamią teisinę sistemą, atitinkančią Europos Sąjungos pagrindinių teisių chartijos (toliau – Chartija) 7 ir 8 straipsnių reikalavimus, ir nedaro poveikio draudimui vykdyti bendrą stebėseną pagal Sąjungos teisę;


Or. <Original>{EN}en</Original>
</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>5 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(5b)	jokia šio reglamento nuostata neturėtų būti aiškinama kaip draudžianti ar silpninanti ištisinį šifravimą arba jam kenkianti. Paslaugų teikėjams visų pirma neturėtų būti draudžiama siūlyti ištisinio šifravimo paslaugų;


Or. <Original>{EN}en</Original>
</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>7 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7a)	vaizdų ir vaizdo įrašų tvarkymas pagal Reglamentą (ES) 2021/1232 visada turėtų būti laikomas specialių kategorijų asmens duomenų tvarkymu pagal Europos Parlamento ir Tarybos reglamento (ES) 2016/679 9 straipsnį, nes tai yra biometriniai duomenys, tvarkomi naudojant specialias technines priemones, kurios suteikia fizinio asmens unikalaus identifikavimo arba tapatybės patvirtinimo galimybę;

	
	___________

	
	1a 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>7 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7b)	atsižvelgiant į 2023 ir 2025 m. įgyvendinimo ataskaitas ir siekiant užtikrinti nuoseklumą ir aiškumą, iš Reglamento (ES) 2021/1232 turėtų būti išbrauktos apibrėžtys, kurios nebėra aktualios dėl neišsamių ir netikslių duomenų, kuriems negali būti atliktas nepriklausomas auditas. Kadangi į Reglamento (ES) 2021/1232 taikymo sritį neturėtų būti įtrauktas anksčiau nenustatytos seksualinės prievartos prieš vaikus internete medžiagos arba ryšių su vaikais mezgimo nustatymas, šios apibrėžtys yra nereikalingos, todėl turėtų būti išbrauktos. 2023 ir 2025 m. įgyvendinimo ataskaitose taip pat pabrėžiama, kad siekiant pateisinti tam tikrų Direktyvoje 2002/58/EB ir Chartijos 7 ir 8 straipsniuose nustatytų teisių apribojimą negalima remtis jokiais įtikinamais duomenimis apie anksčiau nenustatytos seksualinės prievartos prieš vaikus internete medžiagos ar ryšių su vaikais mezgimo nustatymo proporcingumą;


Or. <Original>{EN}en</Original>
</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>7 c konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7c)	atsižvelgiant į neįrodytą Reglamento (ES) 2021/1232 veiksmingumą, kiek tai susiję su anksčiau nenustatyta seksualinės prievartos prieš vaikus internete medžiaga arba ryšių su vaikais mezgimu, ir į poveikį pranešimų konfidencialumui, kaip numatyta Europos Parlamento ir Tarybos direktyvoje 2002/58/EB1a, anksčiau nenustatytos seksualinės prievartos prieš vaikus medžiagos ir ryšių su vaikais mezgimo nustatymui Reglamentas (ES) 2021/1232 nebeturėtų būti taikomas. Tačiau, siekiant užkirsti kelią ryšių su vaikais mezgimui, tam tikri su numeriu nesiejamo asmenų tarpusavio ryšio paslaugų teikėjai gali ir yra skatinami imtis rizikos mažinimo priemonių, kurios neprieštarauja Direktyvai 2002/58/EB;

	
	___________

	
	1a 2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (Direktyva dėl privatumo ir elektroninių ryšių) (OL L 201, 2002 7 31, p. 37, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>7 d konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7d)	kadangi vienintelis šio reglamento tikslas – sudaryti sąlygas ribotomis, tikslinėmis ir iš dalies pakeistomis sąlygomis tęsti tam tikrą vykdomą veiklą, kuria siekiama kovoti su seksualine prievarta prieš vaikus internete, šiame reglamente numatyta nukrypti leidžianti nuostata turėtų būti taikoma tik pripažintoms technologijoms, kurias naudoja tam tikri su numeriu nesiejamo asmenų tarpusavio ryšio paslaugų teikėjai, siekdami nustatyti seksualinės prievartos prieš vaikus medžiagą, apie ją pranešti ir ją pašalinti ir kurios veikia sutapdinant vaizdus ir vaizdo įrašus su nustatytos seksualinės prievartos prieš vaikus medžiagos unikalių, nekonvertuojamų skaitmeninių parašų (maišų) duomenų baze;


Or. <Original>{EN}en</Original>
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>7 e konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7e)	siekiant užtikrinti tinkamą skaidrumo ir atskaitomybės lygį, taip pat sudaryti sąlygas teikti išsamias ir palyginamas ataskaitas, būtina įtraukti administracines baudas už tai, kad tam tikri su numeriu nesiejamo asmenų tarpusavio ryšio paslaugų teikėjai nesilaiko ataskaitų teikimo ir skaidrumo pareigų ir reikalavimų, visų pirma dėl standartinės ataskaitos formos, nustatytos Europos Parlamento ir Tarybos reglamentu (ES) 2024/13071a ir vėlesniu Komisijos įgyvendinimo reglamentu (ES) 2024/29161b, naudojimo;

	
	___________

	
	1a 2024 m. balandžio 29 d. Europos Parlamento ir Tarybos reglamentas (ES) 2024/1307, kuriuo iš dalies keičiamas Reglamentas (ES) 2021/1232 dėl laikinos nukrypti nuo tam tikrų Direktyvos 2002/58/EB nuostatų, kiek tai susiję su numeriu nesiejamo asmenų tarpusavio ryšio paslaugų teikėjų naudojamų technologijų naudojimo asmens ir kitiems duomenims tvarkyti kovos su seksualine prievarta prieš vaikus internete tikslais, leidžiančios nuostatos, (OL L, 2024/1307, 2024 5 14, ELI: http://data.europa.eu/eli/reg/2024/1307/oj).

	
	1b 2024 m. lapkričio 25 d. Komisijos įgyvendinimo reglamentas (ES) 2024/2916, kuriuo nustatoma duomenų, įtraukiamų į asmens duomenų tvarkymo ataskaitą, kurią paslaugų teikėjai skelbia ir teikia kompetentingai priežiūros institucijai ir Komisijai pagal Europos Parlamento ir Tarybos reglamentą (ES) 2021/1232, standartinė forma, (OL L, 2024/2916, 2024 11 26, ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>7 f konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(7f)	siekiant užtikrinti, kad Reglamento (ES) 2021/1232 taisyklės būtų geriau įgyvendinamos, už to reglamento pažeidimus kartu su atitinkamomis priemonėmis, kurias priežiūros institucija nustatė pagal tą reglamentą, arba vietoj jų turėtų būti skiriamos administracinės baudos;


Or. <Original>{EN}en</Original>
</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl reglamento</DocAmend>
<Article>-1 straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>16 konstatuojamoji dalis</Article2>
	

	Komisijos siūlomas tekstas
	Pakeitimas


	
	-1 straipsnis

	
	Reglamento (ES) 2021/1232 16 konstatuojamoji dalis pakeičiama taip:

	
	„šio reglamento tikslais naudojamos technologijos turėtų būti mažiausiai privatumą pažeidžiančios technologijos, atitinkančios pažangiausias technologijas pramonėje. Tos technologijos neturėtų būti naudojamos sisteminiam pranešimų teksto filtravimui ir skenavimui, nebent tai būtų daroma tik siekiant nustatyti modelius, rodančius, kad gali būti konkrečių priežasčių įtarti seksualinės prievartos prieš vaikus internete atvejį, ir jomis neturėtų būti galima nustatyti pranešimų turinio esmės;“


Or. <Original>{EN}en</Original>
</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl reglamento</DocAmend>
<Article>-1 a straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>21 konstatuojamoji dalis</Article2>
	

	Komisijos siūlomas tekstas
	Pakeitimas


	
	-1a straipsnis

	
	Reglamento (ES) 2021/1232 21 konstatuojamoji dalis pakeičiama taip:

	
	„siekiant užtikrinti pagal šiame reglamente nustatytą nukrypti leidžiančią nuostatą vykdomos veiklos skaidrumą ir atskaitomybę už ją, teikėjai turėtų ne vėliau kaip 2022 m. vasario 3 d., o vėliau – kasmet ne vėliau kaip sausio 31 d. paskelbti ir pateikti ataskaitas kompetentingai priežiūros institucijai, paskirtai pagal Reglamentą (ES) 2016/679 (toliau – priežiūros institucija), ir Komisijai. Tokios ataskaitos turėtų apimti duomenų tvarkymą, kuriam taikomas šis reglamentas, be kita ko, tvarkytų duomenų rūšį ir apimtį, konkretų asmens duomenų tvarkymo pagal Reglamentą (ES) 2016/679 pagrindą, asmens duomenų perdavimo už Sąjungos ribų pagal Reglamento (ES) 2016/679 V skyrių pagrindus, kai taikytina, nustatytų seksualinės prievartos prieš vaikus internete atvejų skaičių, atvejų, kai naudotojas pateikė skundą pasinaudodamas vidaus teisių gynimo mechanizmu arba apskųsdamas teismine tvarka, skaičių ir tokių skundų bei teismų procesų rezultatus, įvairių naudotų technologijų klaidų (klaidingai teigiamų rezultatų) skaičių ir santykį, klaidų lygiui apriboti taikytas priemones ir pasiektą klaidų lygį, duomenų saugojimo politiką ir taikytas duomenų apsaugos priemones pagal Reglamentą (ES) 2016/679, taip pat viešojo intereso labui veikiančių organizacijų, kovojančių su seksualine prievarta prieš vaikus, su kuriomis vadovaujantis šiuo reglamentu buvo pasidalinta duomenimis, pavadinimus;“


Or. <Original>{EN}en</Original>
</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>-1 b straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>2 straipsnio 3 punktas</Article2>
	

	Komisijos siūlomas tekstas
	Pakeitimas

	
	-1b straipsnis

	
	Reglamento (ES) 2021/1232 2 straipsnio 3 punktas išbraukiamas.


Or. <Original>{EN}en</Original>
</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>-1 c straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>2 straipsnio 4 punktas</Article2>
	

	Komisijos siūlomas tekstas
	Pakeitimas

	
	-1c straipsnis

	
	Reglamento (ES) 2021/1232 2 straipsnio 4 punktas išbraukiamas.


Or. <Original>{EN}en</Original>
</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>-1 d straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>3 straipsnio 1 dalis</Article2>
	

	Komisijos siūlomas tekstas
	Pakeitimas

	
	-1d straipsnis

	
	Reglamento (ES) 2021/1232 3 straipsnio 1 dalis pakeičiama taip:

	
	„1. Direktyvos 2002/58/EB 5 straipsnio 1 dalis ir 6 straipsnio 1 dalis netaikomos pranešimų, susijusių su teikėjų atliekamu asmens duomenų tvarkymu, teikiant su numeriu nesiejamo asmenų tarpusavio ryšio paslaugas, konfidencialumui, su sąlyga, kad:
a) duomenų tvarkymas yra: 
i) būtinai reikalingas norint naudoti specifinę technologiją siekiant vienintelio tikslo – nustatyti ir pašalinti žinomą seksualinės prievartos prieš vaikus internete medžiagą ir apie ją pranešti teisėsaugos institucijoms ir viešojo intereso labui veikiančioms organizacijoms, kovojančioms su seksualine prievarta prieš vaikus;
ii) proporcingas ir apsiriboja technologijomis, kurias teikėjai naudoja i punkte nustatytam tikslui pasiekti; 
iii) taikomas tik turinio duomenims, kurie yra būtinai reikalingi i punkte nustatytam tikslui pasiekti; 
iv) taikomas tik tam, kas yra būtinai reikalinga i punkte nustatytam tikslui pasiekti; 
b) šios dalies a punkto i papunktyje nustatytam tikslui pasiekti naudojamos technologijos atitinka pažangiausias technologijas pramonėje ir yra mažiausiai pažeidžiančios privatumą, be kita ko, atsižvelgiant į pritaikytosios duomenų apsaugos ir standartizuotosios duomenų apsaugos principą, nustatytą Reglamento (ES) 2016/679 25 straipsnyje, ir tiek, kiek jos naudojamos galimai žinomai seksualinės prievartos prieš vaikus internete medžiagai nustatyti; 
c) šios dalies a punkto i papunktyje nustatytam tikslui pasiekti specifinės technologijos naudojimo atžvilgiu buvo atliktas išankstinis poveikio duomenų apsaugai vertinimas, kaip nurodyta Reglamento (ES) 2016/679 35 straipsnyje, ir įvykdyta išankstinių konsultacijų procedūra, kaip nurodyta to reglamento 36 straipsnyje; 
d) naujos technologijos, t. y. technologijos, naudojamos siekiant nustatyti seksualinės prievartos prieš vaikus internete medžiagą, kurios anksčiau nei 2021 m. rugpjūčio 2 d. joks teikėjas Sąjungoje nebuvo naudojęs teikdamas paslaugas su numeriu nesiejamo asmenų tarpusavio ryšio paslaugų naudotojams (toliau – naudotojai), atžvilgiu teikėjas kompetentingai institucijai, paskirtai pagal Reglamento (ES) 2016/679 VI skyriaus 1 skirsnį, (toliau – priežiūros institucija), praneša apie priemones, kurių jis ėmėsi norėdamas įrodyti, jog laikosi rašytinių rekomendacijų, kurias ta institucija pateikė pagal to reglamento 36 straipsnio 2 dalį išankstinių konsultacijų procedūros metu; 
e) naudojamos technologijos yra pakankamai patikimos, nes jomis maksimaliai apribojamas klaidų, susijusių su turinio, vaizduojančio žinomą seksualinės prievartos prieš vaikus internete medžiagą, nustatymu, lygis, ir, jei tokios retkarčiais pasitaikančios klaidos atsiranda, jų padariniai nedelsiant ištaisomi; 
f) teikėjai: 
i) yra nustatę vidaus procedūras, kad būtų užkirstas kelias piktnaudžiavimui asmens duomenimis, neleistinai prieigai prie jų ir neteisėtam jų perdavimui; 
ii) naudodami technologijas, kurioms taikomas šis reglamentas, užtikrina žmogaus vykdomą asmens duomenų tvarkymo priežiūrą ir, prireikus, žmogaus įsikišimą; 
iii) užtikrina, kad, be išankstinio žmogaus patvirtinimo, teisėsaugos institucijoms ar viešojo intereso labui veikiančioms organizacijoms, kovojančioms su seksualine prievarta prieš vaikus internete, nebūtų pranešama apie medžiagą, kuri prieš tai kitomis nei savanoriško nustatymo priemonėmis nebuvo klasifikuota kaip seksualinės prievartos prieš vaikus internete medžiaga ar ryšių su vaikais mezgimas; 
iv) yra nustatę deramas procedūras ir teisių gynimo mechanizmus, siekiant užtikrinti, kad naudotojai per pagrįstą laikotarpį galėtų jiems pateikti skundus ir taip pareikšti savo nuomonę; 
v) aiškiai, pastebimai ir suprantamai informuoja naudotojus apie tai, kad jie, vadovaudamiesi šiuo reglamentu, pasinaudojo nukrypti nuo Direktyvos 2002/58/EB 5 straipsnio 1 dalies ir 6 straipsnio 1 dalies dėl naudotojų pranešimų konfidencialumo leidžiančia nuostata siekdami vienintelio šios dalies a punkto i papunktyje nustatyto tikslo, apie priemonių, kurių jie ėmėsi taikydami nukrypti leidžiančią nuostatą, pasirinkimo priežastis ir poveikį naudotojų pranešimų konfidencialumui, įskaitant galimybę tais asmens duomenimis dalintis su teisėsaugos institucijomis ir viešojo intereso labui veikiančiomis organizacijomis, kovojančiomis su seksualine prievarta prieš vaikus; 
vi) kai naudotojų turinys buvo pašalintas arba jų paskyra buvo užblokuota ar buvo sustabdytas jiems teikiamos paslaugos teikimas, informuoja juos pateikdami šią informaciją: 
1) teisių gynimo jų atžvilgiu priemones, 
2) galimybę pateikti skundą priežiūros institucijai ir 
3) teisę apskųsti teismine tvarka; 
vii) ne vėliau kaip 2022 m. vasario 3 d., o vėliau – kasmet ne vėliau kaip sausio 31 d. skelbia ir teikia kompetentingai priežiūros institucijai ir Komisijai ataskaitą apie asmens duomenų, kuriems taikomas šis reglamentas, tvarkymą, be kita ko apie: 
1) tvarkytų duomenų rūšį ir apimtį, 
2) konkretų asmens duomenų tvarkymo pagal Reglamentą (ES) 2016/679 pagrindą, 
3) kai taikytina, teisinį asmens duomenų perdavimo už Sąjungos ribų pagal Reglamento (ES) 2016/679 V skyrių pagrindą, 
4) nustatytų seksualinės prievartos prieš vaikus internete atvejų skaičių, atskiriant seksualinės prievartos prieš vaikus internete medžiagą ir galimus ryšių su vaikais mezgimo atvejus, 
5) atvejų, kai naudotojas pateikė skundą pasinaudodamas vidaus teisių gynimo mechanizmu arba teisminei institucijai, skaičių ir tokių skundų rezultatus, 
6) įvairių naudotų technologijų klaidų (klaidingai teigiamų rezultatų) skaičių ir santykį, 
7) klaidų lygiui apriboti taikytas priemones ir pasiektą klaidų lygį, 
8) duomenų saugojimo politiką ir taikytas duomenų apsaugos priemones pagal Reglamentą (ES) 2016/679, 
9) viešojo intereso labui veikiančių organizacijų, kovojančių su seksualine prievarta prieš vaikus, su kuriomis vadovaujantis šiuo reglamentu buvo pasidalinta duomenimis, pavadinimus; 
g) nustačius įtariamos seksualinės prievartos prieš vaikus internete atvejį, saugiai saugo turinio duomenis ir susijusius srauto duomenis, tvarkomus a punkto i papunktyje nustatytu tikslu, taip pat asmens duomenis, gautus vykdant tokį duomenų tvarkymą, siekdamas vien šių tikslų: 
i) nedelsiant pranešti apie įtariamos seksualinės prievartos prieš vaikus internete atvejį kompetentingai teisėsaugos ir teisminei institucijai ar viešojo intereso labui veikiančioms organizacijoms, kovojančioms su seksualine prievarta prieš vaikus; 
ii) blokuoti atitinkamo naudotojo paskyrą arba sustabdyti ar nutraukti paslaugos teikimą; 
iii) sukurti duomenų, patikimai klasifikuotų kaip seksualinės prievartos prieš vaikus internete medžiaga, unikalų, nepakeičiamą skaitmeninį parašą (maišą); 
iv) sudaryti galimybes atitinkamam naudotojui pasinaudoti teisių gynimo priemonėmis prieš teikėją ar siekti administracinės peržiūros ar pasinaudoti teisminiais teisių gynimo būdais klausimais, susijusiais su įtariamos seksualinės prievartos prieš vaikus internete atveju, arba 
v) reaguoti į prašymus, kuriuos pateikia kompetentingos teisėsaugos ir teisminės institucijos pagal taikomą teisę, kad būtų galima joms pateikti duomenis, kurių reikia nusikalstamų veikų prevencijai, jų atskleidimui, tyrimui ar traukimui baudžiamojon atsakomybėn už jas, kaip nustatyta Direktyvoje 2011/93/ES; 
h) duomenys nebesaugomi ilgiau, nei tai būtinai reikalinga siekiant atitinkamo h punkte nustatyto tikslo, ir bet kuriuo atveju – ne ilgiau kaip 12 mėnesių nuo įtariamos seksualinės prievartos prieš vaikus internete atvejo nustatymo dienos; 
i) apie kiekvieno pagrįsto ir patikrinto įtarimo dėl seksualinės prievartos prieš vaikus internete atvejį nedelsiant pranešama kompetentingoms nacionalinėms teisėsaugos institucijoms arba viešojo intereso labui veikiančioms organizacijoms, kovojančioms su seksualine prievarta prieš vaikus.“


Or. <Original>{EN}en</Original>
</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl reglamento</DocAmend>
<Article>-1 e straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>9 straipsnio 1 dalis</Article2>
	

	Komisijos siūlomas tekstas
	Pakeitimas

	
	-1e straipsnis

	
	Reglamento (ES) 2021/1232 9 straipsnio 1 dalis pakeičiama taip:

	
	„1. Komisija, remdamasi pagal 3 straipsnio 1 dalies g punkto vii papunktį pateiktomis ataskaitomis ir pagal 8 straipsnį pateiktais statistiniais duomenimis, ne vėliau kaip 2026 m. rugsėjo 4 d. parengia ataskaitą apie šio reglamento įgyvendinimą ir pateikia bei pristato ją Europos Parlamentui ir Tarybai.“


Or. <Original>{EN}en</Original>
</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl reglamento</DocAmend>
<Article>-1 f straipsnis (naujas)</Article>
<DocAmend2>Reglamentas (ES) 2021/1232</DocAmend2>
<Article2>7 a straipsnis (naujas)</Article2>
	

	Komisijos siūlomas tekstas
	Pakeitimas

	
	-1f straipsnis

	
	Įterpiamas šis straipsnis: 

	
	„7a straipsnis

	
	Bendrosios administracinių baudų skyrimo sąlygos

	
	Už šio reglamento pažeidimą arba jo nesilaikymą Komisija skiria baudas, kurios kiekvienu konkrečiu atveju turi būti veiksmingos, proporcingos ir atgrasomos.

	
	Už šio reglamento pažeidimus skiriamos administracinės baudos iki 10 000 000 EUR, o įmonės atveju – iki 2 proc. visos praėjusių finansinių metų pasaulinės metinės apyvartos, atsižvelgiant į tai, kuri suma yra didesnė.

	
	Komisijos naudojimuisi įgaliojimais pagal šį straipsnį taikomos atitinkamos procedūrinės garantijos, numatytos Sąjungos ir valstybės narės teisės aktuose, įskaitant veiksmingas teismines teisių gynimo priemones ir tinkamą procesą.“ 


Or. <Original>{EN}en</Original>
</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 pastraipa</Article>
<DocAmend2>Reglamentas (ES) 2021/1232</DocAmend2>
<Article2>10 straipsnio 2 pastraipa</Article2>
	

	Komisijos siūlomas tekstas
	Pakeitimas

	Jis taikomas iki 2028 m. balandžio 3 d.
	Jis taikomas iki 2027 m. balandžio 3 d.


Or. <Original>{EN}en</Original>
</Amend></RepeatBlock-Amend>

Pareiškimas pranešėjos vardu
Birgit Sippel
Pasiūlymas
EUROPOS PARLAMENTO IR TARYBOS REGLAMENTAS
kuriuo dėl taikymo laikotarpio pratęsimo iš dalies keičiamas Reglamentas (ES) 2021/1232 (COD)

Laikinoji nukrypti leidžianti nuostata buvo suprantama kaip griežtai laikina ir išimtinė priemonė. Ja buvo siekiama vienintelio tikslo – sukurti siaurai apibrėžtą teisinį perėjimą, kad paslaugų teikėjai galėtų imtis savanoriškų priemonių, o teisėkūros institucijos turėtų pakankamai laiko parengti išsamią ir nuolatinę teisinę sistemą, kuria būtų užkirstas kelias seksualinei prievartai prieš vaikus internete ir su ja būtų kovojama visapusiškai laikantis pagrindinių teisių, vykdyti derybas dėl tos sistemos ir ją priimti. Niekuomet nebuvo planuojama, kad ji taps ilgalaikiu tinkamo teisėkūros sprendimo pakaitalu.

Jau pirmą kartą pasiūlius ją pratęsti minėtas įsipareigojimas buvo pažeistas. Nuo 2023 m. Europos Parlamentas yra pasirengęs pradėti derybas dėl nuolatinės sistemos, kad susitarimas būtų pasiektas kuo greičiau, aiškiai siekdamas išvengti bet kokio tolesnio laikinosios nukrypti leidžiančios nuostatos pratęsimo. Nepaisant mūsų politinio pasirengimo, Taryba nesugebėjo veiksmingai išnaudoti turimo laiko. Todėl dabar susiduriame su problemine padėtimi, kai kyla rizika, kad pagrindinių teisių apribojimai pagal E. privatumo direktyvą galios gerokai ilgiau, nei buvo numatyta iš pradžių. Taip ilgai remiantis išimtine priemone kenkiama teisiniam tikrumui ir silpninamas pasitikėjimas Sąjungos įsipareigojimu užtikrinti proporcingumą ir būtinumą.

Atsižvelgiant į dvi Europos Komisijos paskelbtas įgyvendinimo ataskaitas ir į neišsamius bei dažnai netikslius valstybių narių ir paslaugų teikėjų pateiktus duomenis, labai svarbu padaryti teisingas išvadas. Komisija negalėjo atskirti ataskaitų, pagrįstų savanoriškomis priemonėmis, nuo NVO, karštųjų bei pagalbos linijų ir naudotojų ataskaitų.

Įrodymų bazės vis dar nepakanka plačiai taikymo sričiai pagrįsti. Todėl bet koks tolesnis laikinosios nukrypti leidžiančios nuostatos taikymas turi būti griežtai apribotas, kad ji būtų taikoma tik tiek, kiek tai akivaizdžiai proporcinga ir būtina. Visų pirma turi būti neįtraukta veikla, kuri gali reikšti bendros stebėsenos pareigą. Tai apima viliojimo nustatymą ir naujos seksualinės prievartos prieš vaikus medžiagos nustatymą – sritis, kuriose patikimų duomenų ir aiškių apsaugos priemonių trūkumas kelia rimtų klausimų dėl pagrindinių teisių paisymo.

Be to, patirtis taikant laikinąją nukrypti leidžiančią nuostatą atskleidė didelę vykdymo užtikrinimo spragą. Šiuo metu paslaugų teikėjai diktuoja praktines duomenų tvarkymo sąlygas, o Komisija, kaip paskirtoji vykdymo užtikrinimo institucija, neturi veiksmingų priemonių užtikrinti, kad būtų laikomasi reikalavimų. Ataskaitų teikimo pareigų ir skaidrumo reikalavimų vykdymas iš esmės vis dar neužtikrinamas, todėl politikos formuotojai neturi patikimos informacijos, reikalingos veiksmingumui, proporcingumui ir būtinumui įvertinti. Siekiant pašalinti šį disbalansą, būtina aprūpinti Komisiją tinkamomis vykdymo užtikrinimo priemonėmis, įskaitant veiksmingą baudų sistemą. Nenustačius patikimų sankcijų pareigos iš esmės lieka deklaratyvios ir susilpninama atskaitomybė. 

Turėdama omenyje aiškų įsipareigojimą vengti bet kokio tolesnio laikinosios nukrypti leidžiančios nuostatos pratęsimo ir pasikliaudama politine valia sukurti nuolatinę sistemą, esu pasirengusi pritarti griežtai ribotam pratęsimui aiškiomis sąlygomis. Toks pratęsimas turėtų būti taikomas tik žinomai seksualinės prievartos prieš vaikus medžiagai, kuriai pritaikyta maišos funkcija, nustatyti ir turėtų trukti ne ilgiau kaip dvylika mėnesių. Bet kokia platesnė taikymo sritis prieštarautų tiek laikinam priemonės pobūdžiui, tiek išvadoms, kurias reikia padaryti remiantis turimais įrodymais.

Tuo pačiu metu Komisija turi visapusiškai pasinaudoti visomis turimomis priemonėmis ir parengti papildomą įgyvendinimo ataskaitą, kuri padėtų rengti nuolatinę priemonę. Ši ataskaita turi būti pateikta per teisės aktuose nustatytą terminą ir joje turi būti aiškiai ir skaidriai įvertinta, kada, kaip ir kokiu mastu savanoriškas skenavimas padėjo siekti nustatytų tikslų. Tik turėdamos savalaikę, tikslią ir išsamią informaciją teisėkūros institucijos gali priimti informacija pagrįstus sprendimus ir užtikrinti, kad Sąjungos atsakas į seksualinę prievartą prieš vaikus internete būtų veiksmingas ir juo būtų visapusiškai paisoma pagrindinių teisių.



[bookmark: FootprintPageRR][bookmark: _Toc221805779]PRIEDAS. GAUTOS INFORMACIJOS DEKLARACIJA
<FootprintIntro>Pagal Darbo tvarkos taisyklių I priedo 8 straipsnį pranešėja pareiškia, kad į savo pranešimą įtraukė su dokumento dalyku susijusią informaciją, kurią, rengdama pranešimo projektą, gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:1], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų:</FootprintIntro> [1:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	European Digital Rights

	CCIA

	Doteurope

	Google

	Microsoft

	Snapchat

	X/ Twitter



	2. Trečiųjų šalių valdžios institucijų, įskaitant jų diplomatines atstovybes ir ambasadas, atstovai(3)

	

	

	


Šį sąrašą parengė ir visą atsakomybę už jį prisiima pranešėja.
Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, pranešėja pareiškia, kad ji atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

